Ιράν: «Αν οι Ηνωμένες Πολιτείες αποσυρθούν από την πυρηνική συμφωνία, ούτε εμείς θα παραμείνουμε σ’ αυτή»

Το Ιράν προειδοποίησε σήμερα ότι θα αποχωρήσει από την ιστορική πυρηνική συμφωνία που συνήψε το 2015 με τις μεγάλες δυνάμεις, αν αποχωρήσουν απ’ αυτήν οι ΗΠΑ, την ώρα που ο αμερικανός πρόεδρος Ντόναλντ Τραμπ απειλεί να αποσυρθεί από τη συμφωνία αυτή στις 12 Μαΐου.

«Αν οι Ηνωμένες Πολιτείες αποσυρθούν από την πυρηνική συμφωνία, ούτε εμείς θα παραμείνουμε σ’ αυτή», δήλωσε ο Αλί Ακμπάρ Βελαγιατί, σύμβουλος του ανώτατου ηγέτη για τις διεθνείς υποθέσεις, σε δηλώσεις του που δημοσιοποιήθηκαν μέσω του ιστότοπου της κρατικής τηλεόρασης.

Ο πρόεδρος Τραμπ έχει δώσει προθεσμία στους Ευρωπαίους μέχρι τις 12 Μαΐου για να καταλήξουν σ’ ένα νέο κείμενο που θα θεραπεύει τις «τρομερές ελλείψεις» που έχει, σύμφωνα με τον ίδιο, η συμφωνία του 2015. Σε διαφορετική περίπτωση, οι ΗΠΑ θα αποσυρθούν από τη συμφωνία.

Πηγή: ΑΠΕ-ΜΠΕ